Zapal rotatoru
Dobry den, prosim vas po obojstrajnom zapale priedusiek asi po2 tyzdnoch mam zapal v  ramene. Dostala som obstrek + flector 3 dni 2x denne , dalej 1 x denne, sindalud obden 1 tab. Chcem sa spytat ked uzivam len 1x denne flector, ako dlho mozem uzivat??? Mozem viac ako tyzden?   Este ma to pobolieva.
Dobrý deň,
ďakujeme za prejavenú dôveru.
Liek Flector Rapid 50 mg je viazaný na lekársky predpis, obsahuje liečivo diklofenak, čo je nesteroidná protizápalová látke, ktorá má analgetické (znižuje pocit bolesti), antipyretické (znižuje horúčku), antireumatické, antiflogistické (pôsobí proti zápalu) vlastnosti. Výrobca udáva používať 1 vrecko maximálne 3-krát denne počas 7 dní. Dlhodobé užívanie môže viesť k zvýšenému výskytu nežiadúcich účinkov.
Na zmiernenie bolesti v ramene sú vhodné aj voľnopredajné masti s účinnou látkou ibuprofen, napríklad
Ibalgin Duo
, ktorý zmierňuje bolesť, opuch a zápal svalov, šliach, kĺbov. Ak je liečba bolesti nedostatočná, odporúčam Vám kontaktovať lekára, ktorý zváži predpísanie ďalších liekov od bolesti.
Prajem pekný zvyšok dňa.
S pozdravom
Mgr. Emma Halás Haluščíková